b'\n_START_ARTICLE_\n\xc5\xa0tefka Cobelj\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0tefka Cobelj se je rodila v osem\xc4\x8dlansko trgovsko dru\xc5\xbeino. \xc5\xa0tirje od otrok so umrli \xc5\xbee pred drugo svetovno vojno, \xc5\xa0tefka pa je ob izbruhu vojne \xc5\xbee obiskovala obrtno trgovsko \xc5\xa1olo na Ptuju, kamor se je vpisala po opravljeni me\xc5\xa1\xc4\x8danski \xc5\xa1oli v Ormo\xc5\xbeu. Star\xc5\xa1i so jo po vojni vzpodbujali naj prevzame dru\xc5\xbeinsko trgovino, sama pa se je raje odlo\xc4\x8dila za vpis v gimnazijo v Ljubljani. Pri 27. letih se je vpisala na novinarsko in diplomatsko \xc5\xa1olo v Beogradu, ki pa je bila ukinjena \xc5\xa1e preden je \xc5\xa0tefka uspela diplomirati. Vpisala se je na \xc5\xa1tudij umetnostne zgodovine. Med \xc5\xa1tudijem je veliko potovala po Evropi, kjer se je nau\xc4\x8dila kar \xc5\xa1est tujih jezikov. Diplomirala je leta 1958 in se posvetila raziskovanju likovne umetnosti. Do leta 1965, ko je v Ljubljani doktorirala, je raziskala in opisala delo slovenjegra\xc5\xa1kih slikarjev Straussov._NEWLINE_Po doktoratu se je zaposlila v Muzeju sodobne umetnosti v Beogradu in ob tem prepotovala Afriko, Indijo, Kanado, Mehiko in \xc5\xa1e mnogo drugih dr\xc5\xbeav. Kasneje se je posvetile etnologiji in iz te discipline leta 1973 opravila tudi magisterij._NEWLINE_Leta 1976 se je preselila na Ptuj, kjer je postala ravnateljica Pokrajinskega muzeja. S polo\xc5\xbeaja je odstopila leta 1976 in \xc5\xa1e dve leti delala v muzeju, nato pa se je upokojila. Po upokojitvi jo je zvezni Zavod za kulturno, prosvetno in znanstveno sodelovanje poslal v Mogadi\xc5\xa1 v Somalijo. Kasneje je zaradi dobrih ocen njenega dela dobila nalogo ustanoviti muzej severne somalske province Hargeysi. Dve leti za tem se je vrnila na Ptuj, kjer je pomagala pri obnovitvi vinarske zbirke. Leta 1986 je s svojim strokovnim znanjem pomagala tudi pri ureditvi nacionalnega muzeja v Mogadi\xc5\xa1u.'